มิสเวิลด์ไทยแลนด์

**มิสเวิลด์ไทยแลนด์** () เป็นชื่อของเวทีการประกวดความงามในประเทศไทย เดิมชื่อ **มิสไทยแลนด์เวิลด์** () จัดขึ้นเป็นครั้งแรกเมื่อปี พ.ศ. 2528 ปัจจุบันถือลิขสิทธิ์โดยเทโร เอ็นเตอร์เทนเม้นท์ ของไบรอันลินด์เซ มาร์การ์ และปัจจุบันร่วมมือเป็นพันธมิตรกับทีพีเอ็น โกลบอล

มิสเวิลด์ไทยแลนด์คนปัจจุบันคือสุชาตา ช่วงศรี จากจังหวัดภูเก็ต ซึ่งได้รับการแต่งตั้งเป็นตัวแทนประเทศไทย เมื่อวันที่ 22 เมษายน และได้รับตำแหน่งชนะเลิศในการประกวดมิสเวิลด์ 2025 ที่เมืองไฮเดอราบาด ประเทศอินเดีย เมื่อวันที่ 31 พฤษภาคม พ.ศ. 2568 โดยเป็นมิสเวิลด์คนแรกของประเทศไทย

## ประวัติ
การจัดเวทีประกวดเพื่อส่งตัวแทนประเทศไทยไปประกวดมิสเวิลด์เริ่มขึ้นครั้งแรกในชื่อ **มิสไทยแลนด์เวิลด์** ในปี พ.ศ. 2528 โดยไบรอันลินด์เซ มาร์การ์ ได้รับลิขสิทธิในการประกวดหาตัวแทนประเทศไทย และมอบหมายให้ บริษัท บางกอกเอ็นเตอร์เทนเม้นต์ จำกัด (บีอีซี; ช่อง 3) เป็นผู้จัดการประกวด ซึ่ง ปานเลขา ว่านม่วง เป็นผู้ดำรงตำแหน่งมิสไทยแลนด์เวิลด์คนแรก ก่อนที่ในปี พ.ศ. 2544 ช่อง 3 จะมอบหมายให้ บริษัท บีอีซี-เทโร เอ็นเตอร์เทนเม้นท์ จำกัด (มหาชน) ซึ่งเป็นบริษัทร่วมทุนระหว่างไบรอันและบีอีซีเวิลด์ บริษัทแม่ของช่อง เป็นผู้จัดการประกวดแทนเพื่อยกระดับการประกวดให้เป็นสากลมากขึ้น โดย ลดา เองชวเดชาศิลป์ เป็นผู้ดำรงตำแหน่งมิสไทยแลนด์เวิลด์คนแรกในยุคของบีอีซี-เทโร

ในเดือนธันวาคม พ.ศ. 2563 ไบรอันได้นำบีอีซี-เทโร แยกตัวออกมาจากบีอีซีเวิลด์ พร้อมกับเปลี่ยนชื่อเป็นเทโร เอ็นเตอร์เทนเม้นท์ ประกอบกับเกิดการระบาดทั่วของโควิด-19 ในประเทศไทย จึงงดจัดไป 3 ปี และกลับมาจัดอีกครั้งในปี พ.ศ. 2566 โดยเป็นครั้งแรกนับตั้งแต่เริ่มการประกวดที่ย้ายช่องทางการถ่ายทอดสดมาเป็นทางช่อง 7HD ซึ่งเป็นแม่ขายปัจจุบันของเทโร และผู้ชนะเลิศในปีดังกล่าวคือ ทารีน่า โบเทส ยังได้เซ็นสัญญาเป็นนักแสดงในสังกัดด้วย

ตั้งแต่ปี พ.ศ. 2568 เทโร เอ็นเตอร์เทนเม้นท์ และ ทีพีเอ็น โกลบอล ได้ร่วมมือเป็นพันธมิตรกัน และในวันที่ 22 เมษายน ปีเดียวกัน ได้มีการเปลี่ยนชื่อการประกวดเป็น **มิสเวิลด์ไทยแลนด์** พร้อมแต่งตั้ง สุชาตา ช่วงศรี ให้ดำรงตำแหน่งมิสเวิลด์ไทยแลนด์ 2568 ซึ่งเป็นผู้ดำรงตำแหน่งคนแรกในชื่อการประกวดนี้

ปี พ.ศ.2569 ได้มีการเปลี่ยนรูปแบบการเปิดรับสมัครเป็น 2 ระบบ คือ ระบบสมัครแบบจังหวัด ผู้ที่ได้รับตำแหน่งจากผู้ถือลิขสิทธิ์ระดับจังหวัด จะได้รับสิทธิฟาสต์แทร็ก เป็นผู้เข้าแข่งขันตัวจริงในรอบเก็บตัวโดยอัตโนมัติ และระบบสมัครแบบรายบุคคล ซึ่งทั้ง 2 ระบบนี้จะเปิดรับจำนวนจำกัด โดยผู้สมัครทั้ง 2 ระบบจะต้องผ่านกระบวนการออดิชั่น ก่อนเข้าสู่รอบเก็บตัวอย่างเป็นทางการ

## พิธีกรหลัก

* อภิชาติ หาลำเจียก (1985 - 1986)
* นิรุตติ์ ศิริจรรยา (1987)
* ลีลาวดี วัชโรบล (1987)
* ศรัณยู วงษ์กระจ่าง (1988)
* ลลิตา ปัญโญภาส (1988)
* ไตรภพ ลิมปพัทธ์ (1989 - 1991)
* ปาหนัน ณ พัทลุง (1989)
* จริยา แอนโฟเน่ (1990)
* อภิญญา มาลีนนท์ (1991)
* ทูน หิรัญทรัพย์ (1992)
* สินจัย เปล่งพานิช (1992 - 1994 , 1996 - 1997 , 2001 , 2003)
* ยุรนันท์ ภมรมนตรี (1993)
* วิลลี่ แมคอินทอช (1994 , 1996 - 1997 , 2001 , 2003)
* สุทธิพงศ์ ทัดพิทักษ์กุล (2002)
* วุฒิธร มิลินทจินดา (2002)
* ทาทา ยัง (2002)
* สหรัถ สังคปรีชา (2004 - 2005)
* กรรชัย กำเนิดพลอย (2004)
* รวิชญ์ เทิดวงส์ (2005)
* พิมลวรรณ หุ่นทองคำ (2006)
* มีสุข คุณดิลกชัยพัฒน์ (2006)
* กุลนัดดา ปัจฉิมสวัสดิ์ แอนเดอร์สัน (2006)
* พัชรศรี เบญจมาศ (2006 , 2015)
* ณวัฒน์ อิสรไกรศีล (2007 - 2012)
* สุริวิภา กุลตังวัฒนา (2007 - 2012)
* กิตติ สิงหาปัด (2013 - 2016)
* ปานระพี รพิพันธุ์ (2013)
* บุญยิสา จันทราราชัย (2014)
* คาร์ล่า พอร์ตเตอร์ (2016)
* ซินดี้ บิชอพ (2018)
* เปรมณัช สุวรรณานนท์ (2018)
* ทิน โชคกมลกิจ (2019 , 2023)
* อาลิซาเบธ แซ๊ดเลอร์ ลีนานุไชย (2019)
* บัวบูชา ปุณณนันท์ (2023)

## ช่องโทรทัศน์

* ช่อง 3, ช่อง 3 HD (1985 - 2016)
* ช่อง 3 SD (2018 - 2019)
* ช่อง 7HD (2023 - ปัจจุบัน)

## รายชื่อผู้ดำรงตำแหน่ง

### จำนวนผู้ชนะเลิศแบ่งตามภูมิภาค

### ทำเนียบมิสไทยแลนด์เวิลด์


ไฟล์:Opal Suchata Miss World 2025.jpg|**มิสเวิลด์ไทยแลนด์ 2568**สุชาตา ช่วงศรีภูเก็ต
ไฟล์:Miss Thailand 08 Ummarapas Jullakasian.jpg|**มิสไทยแลนด์เวิลด์ 2551**อัมราภัสร์ วรรธนะกุลนนทบุรี
ไฟล์:Miss Thailand 07 Kanokkorn Jaicheun.jpg|**มิสไทยแลนด์เวิลด์ 2550**กนกกร ใจชื่นกรุงเทพมหานคร
ไฟล์:Portrait of Cindy Bishop (cropped).jpg|**มิสไทยแลนด์เวิลด์ 2539**สิรินยา วินศิริชลบุรี
ไฟล์:MyMetinee.jpg|**มิสไทยแลนด์เวิลด์ 2535**เมทินี กิ่งโพยมกรุงเทพมหานคร
ไฟล์:Papassara Techapaiboon.jpg|**มิสไทยแลนด์เวิลด์ 2531**ปภัสรา ชุตานุพงษ์สุพรรณบุรี


## อ้างอิง

## แหล่งข้อมูลอื่น

หมวดหมู่:การประกวดนางงามในประเทศไทย

หมวดหมู่:มิสไชนิสอินเตอร์เนชั่นแนลไทยแลนด์
ไทย
หมวดหมู่:รายการโทรทัศน์โดยบีอีซี-เทโร เอ็นเตอร์เทนเม้นท์
หมวดหมู่:รายการโทรทัศน์โดยเทโร เอ็นเตอร์เทนเม้นท์